Document ID: 32006R1226

32006R1226
L 222/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1226/2006 НА КОМИСИЯТА
от 14 август 2006 година
за изменение на Регламенти (ЕО) № 2771/1999 и (ЕО) № 1898/2005 по отношение на внасянето на склад на интервенционно масло за продажба
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 10 от него,
като има предвид, че:
(1)
Член 21 от Регламент (ЕО) № 2771/1999 на Комисията от 16 декември 1999 г. относно определяне на подробни правила за прилагането на Регламент (ЕО) № 1255/1999 на Съвета относно интервенцията на пазара на масло и сметана (2) определя, че интервенционното масло за продажба трябва да бъде внесено на склад преди 1 януари 2004 г.
(2)
Член 1, буква а) от Регламент (ЕО) № 1898/2005 на Комисията от 9 ноември 2005 г. за определяне на подробни правила за прилагането на Регламент (ЕО) № 1255/1999 на Съвета по отношение на мерките за пускане на пазара на Общността на сметана, масло и концентрирано масло (3) определя, че интервенционното масло, закупено според член 6, параграф 2 от Регламент (ЕО) № 1255/1999, за да бъде продадено на намалени цени, трябва да бъде внесено на склад преди 1 януари 2004 г.
(3)
Предвид положението на пазара на масло и количествата масло на интервенционен склад е подходящо маслото на склад от преди 1 януари 2005 г. да следва да бъде налично за продажба.
(4)
Регламенти (ЕО) № 2771/1999 и (ЕО) № 1898/2005 следва да бъдат съответно изменени.
(5)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 21 от Регламент (ЕО) № 2771/1999 датата „1 януари 2004 г.“ се заменя с датата „1 януари 2005 г.“.
Член 2
В член 1, буква а) от Регламент (ЕО) № 1898/2005 датата „1 януари 2004 г.“ се заменя с датата „1 януари 2005 г.“.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 август 2006 година.

Labels: 2
3
17
19